Дзяржавы павінны сачыць за тым, каб выкладаньне ў школе гісторыі рэлігіі не абражала перакананьняў бацькоў вучняў, гаворыцца ў праекце рэкамендацыяў Парламенцкай асамблеі Рады Еўропы. “Прынцып нейтралітэту дзяржавы павінен выкарыстоўвацца і ў дачыненьні да рэлігійнай адукацыі ў школе, і, паводле прэцэдэнтнай практыкі Еўрапейскага суда па правах чалавека, у задачу органаў дзяржаўнай улады ўваходзіць строгі кантроль за тым, каб пры гэтым не абражаліся рэлігійныя ці нерэлігійныя перакананьні бацькоў”, – гаворыцца ў праекце.